EM i ishockey for menn 1924

EM i ishockey for menn 1924 var det niende europamesterskapet for landslag i ishockey som ble arrangert av Det internasjonale ishockeyforbundet (LIHG, i dag IIHF). Mesterskapet ble for første gang arrangert i Italia og kampene ble spilt i Milano fra 14. til 17. mars 1924. 

Med seks lag slo turneringen ny rekord i antall deltakende lag og man innførte dermed et nytt turneringsformat med gruppespill etterfulgt av en finale mellom gruppevinnerne. Sverige var regjerende europamestere.

Frankrike vant sin første EM-tittel etter å ha slått Sverige 2–1 i finalen. Sveits og Belgia vant begge bronse da det ikke ble spilt en bronsefinale.

Arena

Tilmeldte lag
På tross av at turneringen ble arrangert samme år som Vinter-OL i Chamonix deltok seks lag i turneringen, noe som var en ny rekord for antall deltakere. Italia og Spania debuterte i EM-sammenheng. Tsjekkoslovakia, som hadde deltatt i OL, valgte ikke å delta i turneringen av økonomiske grunner.

Turneringsformat
I gruppespillet ble de seks lagene inndelt i to grupper med tre lag i hver pulje. Vinnerne av hver gruppe møttes i en finale om europamesterskapet. Lagene som endte på andreplass i hver gruppe fikk begge bronsemedaljene.

Som i tidligere mesterskap var spilletiden på to perioder à 20 minutter. Ved uavgjort etter ordinær tid kunne kampen forlenges med to perioder à 5 minutters overtid inntil det forelå en avgjørelse.

Dommere
Dommerne under turneringen ble nominert av representanter fra de deltakende lagene. De utvalgte dommerne var derfor enten spillere eller trenere.

Referat
Sverige og Frankrike, som hadde vært de to beste lagene i fjorårets europamesterskap, ble seedet i hver sin gruppe og viste sins dominans i gruppespillet. Sveits vant endelig sin første kamp i EM-sammenheng da de slo debutanten Spania 17–0 i åpningskampen. I løpet av kampen ble to av Spanias syv spillere skadet, og jevnfør reglementet svarte Sveits med å spille resten av kampen med fem spillere. Dagen etter vant Sverige over Sveits med sluttresultatet 6–2. På grunn av skadene valgte Spania å trekke seg fra turneringen selv om at Sverige hadde gått med til å spille kampen med fem spillere. Sverige vant dermed kampen på «walkover». I den andre gruppen vant Frankrike 3–0 over Sveits før de dominerte de italienske vertene 12–0. Som Spania endte italienerne med å gå målløse gjennom turneringen da de tapte 0–4 til Belgia i siste kamp.

I finalen satte Frankrikes Alfred de Rauch inn kampens første mål allerede etter tre minutters spill assistert av Albert Hassler. På tross av intensivt spill klarte ikke svenskene å utligne, som i stedet så Léon Quaglia øke den franske ledelsen til 2–0 med to minutter igjen av perioden. Svenskene fortsatte å dominere kampbildet i andre periode og klare å redusere etter 8 minutter etter et mål av Gunnar Galin. På tross av svensk press holdt Frankrike unna og sikret seg sin første EM-tittel.

Tropper

Gruppespill

Gruppe A

Gruppe B

Finale

Sluttplassering 

Turneringens sluttplassering:

Statistikk

Toppscorere

Kilde: Ice-Hockey-Stat.com

Se også
Ishockey-EM
Ishockey under Vinter-OL 1924

Referanser

Litteratur

Eksterne lenker
 

 

Ishockey-EM
Internasjonale mesterskap i 1924
Internasjonale mesterskap i Italia
1924 i Italia
Ishockey i 1924
Ishockey i Italia